Na Hrvaškem je del srbske narodne manjšine je po razglasitvi neodvisnosti, na ozemeljskih delih, kjer so Srbi predstavljali večino, razglasil Republiko Srbsko krajino (RSK), ki je obsegala skoraj tretjino ozemlja novonastale hrvaške države. Zatem so s teh ozemelj pobegnili ali bili pregnani skoraj vsi Nesrbi. Večji del RSK je bil leta 1995 s hrvaško vojaško silo (operaciji "Blisk" in "Nevihta") reintegriran, medtem ko so bili deli Vzhodne Slavonije z Erdutskim sporazumom sprva postavljeni pod prehodno upravo Združenih narodov (misija UNTAES) in leta 1998 vključeni v ozemlje hrvaške države.